Pasiūlymas Tarybos sprendimas dėl pozicijos, kurios Europos Sąjunga turi laikytis Asociacijos taryboje, įkurtoje Europos Sąjungos ir Viduržemio jūros regiono valstybių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją, dėl šio Susitarimo 6 protokolo 15 straipsnio 7 dalies pakeitimo, susijusio su sąvokos „produktų kilmė“ apibrėžtimi ir administracinio bendradarbiavimo metodais /* KOM/2010/0156 galutinis - NLE 2010/0086 */





[pic] | EUROPOS KOMISIJA | Briuselis, 2010.4.16 KOM(2010)156 galutinis 2010/0086 (NLE) Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis Asociacijos taryboje, įkurtoje Europos Sąjungos ir Viduržemio jūros regiono valstybių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją, dėl šio Susitarimo 6 protokolo 15 straipsnio 7 dalies pakeitimo, susijusio su sąvokos „produktų kilmė“ apibrėžtimi ir administracinio bendradarbiavimo metodais AIŠKINAMASIS MEMORANDUMAS PASIŪLYMO APLINKYBĖS Draudimas grąžinti muitus nustatytas EB ir Alžyro asociacijos susitarimo 6 protokolo 15 straipsnyje. Šio straipsnio 7 dalyje numatyta, kad visiškam draudimo grąžinti muitus įgyvendinimui Alžyras gali taikyti pereinamąjį laikotarpį, ir šiai valstybei partnerei sudaroma galimybė per šį laikotarpį leisti grąžinti muitus jos eksportuotojams ir (arba) ūkinės veiklos vykdytojams. Šis pereinamasis laikotarpis baigėsi 2009 m. gruodžio 31 d. Vis dėlto 15 straipsnio 7 dalyje numatyta galimybė pratęsti šios nuostatos taikymo laikotarpį bendru susitarimu. Alžyras raštu suformulavo prašymą pratęsti muitų grąžinimo nuostatos taikymo laikotarpį ir peržiūrėti taikomas muitų normas. Pagal 6 protokolo 39 straipsnį šio protokolo nuostatos gali būti iš dalies keičiamos Asociacijos tarybos sprendimu. Sprendimo tekstu bus pakeista esama 15 straipsnio 7 dalies nuostata. Bus pakeistas šios muitų grąžinimo nuostatos galiojimas ir peržiūrėtos taikomos muitų, kurie liks galioti, normos. Siekdamos užtikrinti aiškumą, ilgalaikį ekonomikos nuspėjamumą ir teisinį tikrumą ūkinės veiklos vykdytojams, Susitarimo šalys susitarė pratęsti 15 straipsnio 7 dalies nuostatų taikymo laikotarpį nuo 2010 m. sausio 1 d. trejiems metams. Be to, šalys susitarė pakoreguoti Alžyre taikomas muitų normas remdamosi dabartinėmis Europos Sąjungoje taikomomis normomis. Laukdamos, kol šis sprendimas bus oficialiai priimtas, Europos Komisija ir Alžyro kompetentingos institucijos keisdamosis raštais susitarė, kad šio sprendimo turinys bus taikomas nuo 2010 m. sausio 1 d. KONSULTACIJOS SU SUINTERESUOTOMIS šALIMIS IR POVEIKIO VERTINIMAS Su suinteresuotosiomis šalimis konsultuotasi visų Europos ir Viduržemio jūros regiono šalių darbo grupėje ir Muitinės kodekso komiteto Kilmės skyriuje. Nepriklausomo tyrimo neprireikė. Poveikio vertinimo nereikia, nes siūlomi daliniai pakeitimai yra tik techniniai ir nekeičia galiojančio kilmės taisyklių protokolo esmės. TEISINIAI PASIŪLYMO ASPEKTAI Atsižvelgiant į 6 protokolo 15 straipsnio 7 dalies pakeitimų, kuriuos reikia padaryti, pobūdį ir dėl teisinio tikrumo turėtų būti pakeista visa dalis. Iš dalies pakeista nuostata dėl muitų grąžinimo turėtų būti taikoma atgaline data nuo 2010 m. sausio 1 d. Šios nuostatos pakeitimo teisinis pagrindas – Sutarties dėl Europos Sąjungos veikimo 207 straipsnio 4 dalies pirma pastraipa kartu su 218 straipsnio 9 dalimi. Šis pasiūlymas priklauso išimtinei Sąjungos kompetencijai. Todėl subsidiarumo principas netaikomas. Siūloma priemonė: Tarybos sprendimas. POVEIKIS BIUDžETUI Pasiūlymas neturi poveikio Sąjungos biudžetui. PAPILDOMA INFORMACIJA Persvarstymo, keitimo arba laikino galiojimo sąlygos nenumatytos. 2010/0086 (NLE) Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis Asociacijos taryboje, įkurtoje Europos Sąjungos ir Viduržemio jūros regiono valstybių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją, dėl šio Susitarimo 6 protokolo 15 straipsnio 7 dalies pakeitimo, susijusio su sąvokos „produktų“ apibrėžtimi ir administracinio bendradarbiavimo metodais EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi, atsižvelgdama į Europos Komisijos pasiūlymą, kadangi: 1. Europos Sąjungos ir Viduržemio jūros regiono valstybių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją (toliau – Susitarimas), su pakeitimais, padarytais 2007 m. spalio 16 d. ES ir Alžyro asociacijos tarybos sprendimu Nr. 2/2007[1], 6 protokolas[2] susijęs su sąvokos „produktų kilmė“ apibrėžtimi ir administracinio bendradarbiavimo metodais. 2. 6 protokolo 15 straipsnyje numatytas bendras draudimas grąžinti muitus arba atleisti nuo muitų už bet kokias kilmės statuso neturinčias medžiagas, naudojamas kilmės statusą turinčių produktų gamybai. Tačiau šio straipsnio 7 dalyje numatyta, kad tam tikromis sąlygomis muitai gali būti grąžinti arba gali būti atleidžiama nuo muitų iki 2009 m. gruodžio 31 d. 3. Siekdamos užtikrinti aiškumą, ilgalaikį ekonomikos nuspėjamumą ir teisinį tikrumą ūkinės veiklos vykdytojams, Susitarimo šalys susitarė pratęsti 15 straipsnio 7 dalies nuostatų taikymo laikotarpį nuo 2010 m. sausio 1 d. trejiems metams. 4. Be to, Alžyre taikomos muitų normos turėtų būti pakoreguotos remiantis dabartinėmis Europos Sąjungoje taikomomis muitų normomis. 5. Remdamasi 6 protokolo 39 straipsniu, Susitarimu įsteigta Asociacijos taryba turėtų nuspręsti iš dalies pakeisti šio protokolo nuostatas. 6. Todėl Europos Sąjunga Asociacijos taryboje turėtų laikytis pozicijos, išdėstytos pridėtame sprendimo projekte, PRIĖMĖ ŠĮ SPRENDIMĄ: 1 straipsnis Pozicija, kurios Europos Sąjunga turi laikytis Asociacijos taryboje, įkurtoje Europos Sąjungos ir Viduržemio jūros regiono valstybių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją, dėl 6 protokolo 15 straipsnio 7 dalies pakeitimo, susijusio su sąvokos „produktų kilmė“ apibrėžtimi ir administracinio bendradarbiavimo metodais, siekiant pratęsti minėtos nuostatos dėl muitų grąžinimo arba atleidimo nuo muitų taikymo laikotarpį, grindžiama prie šio sprendimo pridėtu Asociacijos tarybos sprendimo projektu. 2 straipsnis Asociacijos tarybos sprendimas skelbiamas Europos Sąjungos oficialiajame leidinyje . Priimta Briuselyje Tarybos vardu Pirmininkas Projektas ES IR ALŽYRO ASOCIACIJOS TARYBOS SPRENDIMAS Nr. [...] [data] kuriuo iš dalies keičiama Europos Sąjungos ir Viduržemio jūros regiono valstybių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, 6 protokolo 15 straipsnio 7 dalis dėl sąvokos „produktų kilmė“ apibrėžties ir administracinio bendradarbiavimo metodų ASOCIACIJOS TARYBA, atsižvelgdama į Europos Sąjungos ir Viduržemio jūros regiono valstybių susitarimą, įsteigiantį Europos Bendrijos bei jos valstybių narių ir Alžyro Liaudies Demokratinės Respublikos asociaciją, ypač į jo 6 protokolo 39 straipsnį, kadangi: 7. Europos Sąjungos ir Viduržemio jūros regiono valstybių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, 6 protokolo 15 straipsnio 7 dalyje leidžiama tam tikromis sąlygomis grąžinti muitus ar mokesčius, turinčius lygiavertį muitui poveikį, arba atleisti nuo jų iki 2009 m. gruodžio 31 d. 8. Siekdamos užtikrinti aiškumą, ilgalaikį ekonomikos nuspėjamumą ir teisinį tikrumą ūkinės veiklos vykdytojams, Susitarimo šalys susitarė pratęsti 15 straipsnio 7 dalies nuostatų taikymo laikotarpį nuo 2010 m. sausio 1 d. trejiems metams. 9. Be to, Alžyre taikomos muitų normos turėtų būti pakoreguotos remiantis dabartinėmis Europos Sąjungoje taikomomis muitų normomis. 10. Todėl Susitarimo 6 protokolas turėtų būti atitinkamai iš dalies pakeistas. 11. Kadangi 15 straipsnio 7 dalies taikymo terminas baigiasi 2009 m. gruodžio 31 d., šis sprendimas turėtų būti taikomas nuo 2010 m. sausio 1 d., NUSPRENDĖ: 1 straipsnis Europos Sąjungos ir Viduržemio jūros regiono valstybių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, 6 protokolo 15 straipsnio 7 dalis dėl sąvokos „produktų kilmė“ apibrėžties ir administracinio bendradarbiavimo metodų pakeičiama taip: „7. Nepaisant 1 dalies nuostatų, Alžyras gali grąžinti muitus ar mokesčius, turinčius lygiavertį muitui poveikį, ar atleisti nuo muitų ar mokesčių, turinčių lygiavertį muitui poveikį, kokie yra taikomi kilmės statuso neturinčioms medžiagoms, naudojamoms kilmės statusą turinčių produktų gamyboje, išskyrus taikomus produktams, nurodytiems Suderintos sistemos 1–24 skirsniuose, laikydamasis tokių nuostatų: a) už produktus, nurodytus Suderintos sistemos 25–49 ir 64–97 skirsniuose, paliekama 4 % muito norma arba mažesnė muito norma, taikoma Alžyre; b) už produktus, nurodytus Suderintos sistemos 50–63 skirsniuose, paliekama 8 % muito norma arba mažesnė muito norma, taikoma Alžyre. Šios dalies nuostatos taikomos iki 2012 m. gruodžio 31 d. ir vėliau bendru susitarimu gali būti persvarstytos.“ 2 straipsnis Šis sprendimas įsigalioja jo priėmimo dieną. Jis taikomas nuo 2010 m. sausio 1 d. Priimta Asociacijos tarybos vardu Pirmininkas [1] OL L 297, 2007 11 15, p. 1. [2] OL L 265, 2005 10 10, p. 2.